“ দ্বীন ইসলাম “

সঠিক ভাবে পর্দায় চলা

দ্বীন-ই শিক্ষায় আছে,

উঠছে গরে মহিলা মাদ্রাসা

দেখেন হাতের কাছে।

কচি কাচা মেয়ে গুলো

সুন্দর হিজাব পরে।

বড় মাপের মানুষ হবে

কেনই থাকবে ঘরে?

উৎসাহ দিয়ে তৈরি করেন

ধার্মিক শত মা,

দেশের ভিতর অনেক হবে

কোরানের হাফেজা।

রোজ হাশরে পিতা মাতা

হবে মর্যাদাবান,

মাথায় থাকবে নুরের টুপি

অবারিত সম্মান।

বিনা হিসাবে জান্নাতি

কপাল যাবে খুলে,

কিসের মোহে ব্যস্ত থেকে

আখিরাত গেলাম ভুলে?

নেক সন্তান দাড়ায় যদি

তাদের কবর পাশে,

সকল গুনাহ ক্ষমা পূর্বক

রুহ তখন হাসে।

পুরুষ-মহিলার পর্দা ফরজ

পড়েন সুরা নুর,

কোরান হাদিস পাঠে হৃদয়

শান্তিতে ভরপুর।

অল্প দিনের এই দুনিয়ায়

বিলাস বহুল বাড়ী,

কোটি টাকার অর্থ সম্পদ

যেতে হবে ছাড়ি।

জীবন বাজি রেখে কামাই

টাকার কত মায়া,

কোন উছিলায় আল্লাহ দিবেন

আরশ তলে ছায়া?

যাদের জন্য রেখে গেলেন

জীবন করে ক্ষয়,

শেষ বিচারে সরে যাবে

হৃদয়ে নিয়ে ভয়।

দানের অর্থ হয়না বিলীন

সবই থাকে জমা,

আল্লাহ মহান এর বিনিময়

করতে পারেন ক্ষমা।

শেষ সম্বল করিতে কামাই

করেছি দুনিয়াদারী,

জবাব দিহিতা তখনি শুরু

ওপারে জমালে পাড়ি।

পাহাড় সম সম্পদ ছিল

অর্থের বাহাদুরি,

পিতার বিদায় শূণ্য হাতে

সন্তান উত্তরসুরী।

এই প্রতিষ্ঠান হাতের নিকট

কেনই যাবে দূরে,

হাদিস কোরান শিখব মোরা

মধুর কন্ঠ সুরে।